تیرا مجنون ہوں صحرا کی قسم ہے ولی محمد ولی غزلیں
ترا مجنوں ہوں صحرا کی قسم ہے 
طلب میں ہوں تمنا کی قسم ہے 
سراپا ناز ہے تو اے پری رو 
مجھے تیرے سراپا کی قسم ہے 
دیا حق حسن بالا دست تجکوں 
مجھے تجھ سرو بالا کی قسم ہے 
کیا تجھ زلف نے جگ کوں دوانا 
تری زلفاں کے سودا کی قسم ہے 
دو رنگی ترک کر ہر اک سے مت مل 
تجھے تجھ قد رعنا کی قسم ہے 
کیا تجھ عشق نے عالم کوں مجنوں 
مجھے تجھ رشک لیلیٰ کی قسم ہے 
ولیؔ مشتاق ہے تیری نگہ کا 
مجھے تجھ چشم شہلا کی قسم ہے